

**DAUGAVPILS VALSTSPILSĒTAS PAŠVALDĪBAS DOME**

K. Valdemāra iela 1, Daugavpils, LV-5401, tālr. 65404344, 65404399, 65404321

e-pasts: info@daugavpils.lv www.daugavpils.lv

Daugavpilī

**SOCIĀLO JAUTĀJUMU KOMITEJAS SĒDES**

**PROTOKOLS**

2023.gada 25.maijā **Nr.9**

**Sēde notiek:** Domes sēžu zālē

Sēdes gaitu fiksē audioierakstā

**Sēde sasaukta:** plkst.13:00

**Sēde atklāta:** plkst.13:00

**Sēdi vada:** Sociālo jautājumu komitejas priekšsēdētāja N.Kožanova

**Sēdē piedalās:**

Komitejas locekļi: A.Gržibovskis, L.Jankovska, J.Lāčplēsis, V.Sporāne-Hudojana, A.Vasiļjevs

Pašvaldības administrācijas

 darbinieki: R.Golovans, Ž.Kobzeva

Pašvaldības iestāžu darbinieki: E.Praņevska

**Sēde nepiedalās:** P.Dzalbe (iemesls nav zināms)

Darba kārtība:

1. Par pārskata ziņojuma par Daugavpils pilsētas bāriņtiesas darbību 2022. gadā saskaņošanu.

2. Par līdzfinansējuma piešķiršanu biedrībai “Invalīdu sporta biedrība “SOLIS PLUS”” no pamatbudžeta apakšprogrammas „Sabiedrisko organizāciju atbalsta fonds”

**1.**

**Par pārskata ziņojuma par Daugavpils pilsētas bāriņtiesas darbību 2022. gadā saskaņošanu**

Par darba kārtības pirmo jautājumu ziņo Daugavpils pilsētas bāriņtiesas priekšsēdētāja E.Praņevska un lūdz uzklausīt pārskata ziņojumu par Daugavpils pilsētas bāriņtiesas darbību 2022. gadā un to saskaņot.

J.Lāčplēsis jautā: no 2020. gada nemainās ārpus ģimenes aprūpē esošo bērnu skaits, bet bērnu skaits mazinās, kāds tam ir iemesls?

E.Praņevska atbild, ka ir vairāk to vecāku, kuriem ir problēmas ar bērnu audzināšanu, iedzīvotāji aktīvāk ziņo par pārkāpumiem ģimenēs, aktīvāk strādā izglītības iestādes.

L.Jankovska jautā, kādi sociālie pakalpojumi ir nepieciešami, lai situāciju uzlabotu?

E.Praņevska atbild, ka nepieciešami papildus ģimenes asistent, psihologi, jāpaplašina vecāku apmācības.

L.Jankovska jautā, vai par šiem jautājumiem tika runāts ar Sociālā dienesta darbiniekiem?

E.Praņevska atbild, ka regulāri iesniedz priekšlikumus Sociālajam dienestam, bet dienests strādā sava budžeta ietvaros.

Deputāti pieņēma zināšanai pārskata ziņojumu par Daugavpils pilsētas bāriņtiesas darbību 2022. gadā un virzīja skatīšanai Daugavpils valstspilsētas pašvaldības domes sēdē.

 Jautājuma ziņotājs Daugavpils valstspilsētas pašvaldības domes sēdē noteikts Sociālo jautājumu komitejas priekšsēdētāja N.Kožanova.

**2.**

**Par līdzfinansējuma piešķiršanu biedrībai “Invalīdu sporta biedrība “SOLIS PLUS”” no pamatbudžeta apakšprogrammas „Sabiedrisko organizāciju atbalsta fonds”**

Par darba kārtības otro jautājumu ziņo Administratīvā departamenta vadītāja Ž.Kobzeva un lūdz izskatīt lēmuma projektu “Par līdzfinansējuma piešķiršanu biedrībai “Invalīdu sporta biedrība “SOLIS PLUS”” no pamatbudžeta apakšprogrammas „Sabiedrisko organizāciju atbalsta fonds”

N.Kožanova aicina deputātus balsot par lēmuma projekta atbalstu un virzīt izskatīšanai Finanšu komitejas sēdē un Daugavpils valstspilsētas pašvaldības domes sēdē.

Atklāti balsojot, “par”– 6 ( A.Gržibovskis, L.Jankovska, N.Kožanova, J.Lāčplēsis, V.Sporāne – Hudojana, A.Vasiļjevs) „pret” – nav, „atturas” – nav, ***Sociālo jautājumu komiteja nolemj:*** atbalstīt lēmuma projektu “Par līdzfinansējuma piešķiršanu biedrībai “Invalīdu sporta biedrība “SOLIS PLUS”” no pamatbudžeta apakšprogrammas „Sabiedrisko organizāciju atbalsta fonds” un virzīt izskatīšanai Daugavpils pašvaldības Finanšu komitejas sēdē un Daugavpils valstspilsētas pašvaldības domes sēdē.

Jautājuma ziņotājs Daugavpils valstspilsētas pašvaldības domes sēdē noteikts deputāts A.Gržibovskis.

Sēde slēgta plkst. 13:30

Sociālo jautājumu

komitejas priekšsēdētāja  *(personiskais paraksts)* N.Kožanova

Protokoliste *(personiskais paraksts)* L.Korsaka